ইসমাইল পাশা
ইসমাইল পাশা ছিলেন ইবরাহিম পাশার তিন পুত্রের মধ্যে দ্বিতীয় এবং মুহাম্মদ আলি পাশার নাতি। তিনি কায়রোর আল মুসাফির খানা প্রাসাদে জন্মগ্রহণ করেছিলেন।
তার মা হোশিয়ার ছিলেন তার পিতার তৃতীয় স্ত্রী। বলা হয়ে থাকে যে হুশিয়ার ছিলেন উসমানীয় সুলতান দ্বিতীয় মাহমুদের স্ত্রী ও প্রথম আবদুল আজিজের মা পেরতেভনিয়ালের বোন।
মারওয়া এল শেরবিনি হত্যাকান্ড
মারওয়া এল শেরবিনি ১৯৭৭ সালে মিসরের আলেকজান্দ্রিয়া নগরে জন্মগ্রহণ করেন। তাঁর বাবা আলী এল শেরবিনি ছিলেন একজন রসায়নবিদ। শেরবিনির মায়ের নাম লায়লা শামস। ১৯৯৫ সালে শেরবিনি এল নাসর মহিলা মহাবিদ্যালয় থেকে স্নাতক সম্পন্ন করেন। নাসর কলেজে তিনি ছাত্র সংসদে স্পিকারের ভূমিকা পালন করেছেন। ২০০০ সালে শেরবিনি আলেকজান্দ্রিয়া বিশ্ববিদ্যালয় থেকে ফার্মেসি বা ঔষধ বিজ্ঞানে স্নাতক ডিগ্রি অর্জন করেন। লেখাপড়ার পাশাপাশি শেরবিনি খেলাধুলায়ও পারদর্শী ছিলেন। ১৯৯৫ থেকে ১৯৯৯ সাল পর্যন্ত শেরবিনি মিসর জাতীয় হ্যান্ডবল দলের সদস্য ছিলেন। ২০০৫ সালে শেরবিনি তাঁর স্বামী আলী ওকাযের সাথে জার্মানির ব্রেমেন নগরে প্রত্যাবসন করেন। আলী ওকায ড্রেসডেন শহরে অবস্থিত মিনুফিয়া বিশ্ববিদ্যালয়ের প্রভাষক ছিলেন। প্রভাষক আলী ম্যাক্স প্ল্যাঙ্ক ইন্সটিটিউট অফ মলিকিউলার সেল বায়োলজি এন্ড জেনেটিক্সে ডক্টরাল রিসার্চ করার সুযোগ লাভ করেছিলেন। আলীর কর্মসূত্রে ২০০৮ সালে শেরবিনি তাঁর ২ বছর বয়সী সন্তানসহ ড্রেসডেনে চলে আসেন। জার্মানিতে একজন ফার্মাসিস্ট বা ঔষধ বিজ্ঞানী হিসেবে স্বীকৃতি পাওয়ার জন্য শেরবিনি ড্রেসডেনের কার্ল গুস্তাভ কারুস হাসপাতাল ও একটি নিকটবর্তী ফার্মেসিতে খণ্ডকালীন চাকরি করতে থাকেন।